Aquesta senyora és la Marcel·la Roqué i Ubach, l'any 1968. La nena és una servidora. És la meva besàvia. Era de Cal Bernadet de Pallarols del Cantó, s'hi passa per anar de la Seu a Sort pel port del Cantó però després de pocs metres d'entrar-hi ja se'n surt. Cal Bernadet era un hostal on s'allotjaven molts viatgers que anaven cap a Sort o cap a la Seu. El seu germà Anton, més jove que el meu avi, tocava l'acordió i tinc entès que era molt conegut a la comarca. Ara Cal Bernadet ja no existeix, com em va explicar un home de Pallarols mentre en buscàvem el rastre, un dia van passar els del MOPU i van emportar-se tot el que estava al seu pas per fer la carretera del port del Cantó. Així que quan passo el Cantó és com si passés pel menjador dels meus avantpassats!. Encara hi queda un hort just a sobre la font.\nAquesta dona va deixar la duresa que a principi del segle XX es vivia en els pobles més perduts dels Pirineus. Va marxar a Barcelona a trobar millor vida, més oportunitats. Però a Barcelona les coses tampoc varen ser fàcils. Va pujar un fill pràcticament sola, va viure les tensions de la Barcelona dels anys 20 i 30, la guerra i la postguerra, al barri de la Ribera. Els últims anys de la seva vida els va voler passar a la seva terra, entre cosins i nebots, on havia crescut. Va estar-se a la residència Sant Josep de la Seu on va morir l'any 1977 o 78. En aquella època arribar a la Seu no era cosa de dues hores com ara però el meu avi se'n feia un fart d'anar amunt i avall.\nPassats els anys aquí em teniu, vivint a la terra que va veure néixer aquesta padrina. És curiós, miro aquesta foto i la veig a ella dient-me a l'orella: marxa d'aquesta ciutat, fuig així que puguis, viu la vida que jo vaig haver de deixar. I així ho vaig fer. Crec que si ella ho sabés seria molt i molt feliç.\nCuriós. També una carretera passa per el que era el menjador de casa els meus avis. Durant un temps també va quedar-hi les restes de l'hort, però ara ja no hi queda res. Es trist. De vegades intento ubicar on eren la porta, el camí per on m'hi acostava, la tanca per on s'amagava el gat, el xiprer que una ventada va fer caure... i cada vegada costa més.\n17 de març de 2009 a les 23:39\nQuant donaríem per tornar a passar una estona d'infantesa amb les persones ja desaparegudes. Tot i que visquin en nosaltres, sang de la seva sang, si més no, parlar-ne fa que no desapareguin definitivament. Un petó\n9 de maig de 2010 a les 18:21


Els delictes augmenten més d’un 11%, i les ciutats de Barcelona, Girona i Lleida superen la mitjana\nDos agents dels Mossos d’Esquadra a l’escena d’un crim al Prat de Llobregat. CRISTINA CALDERER\nBarcelonaEl 2017 va tancar, per primer cop en vuit anys, amb més delictes que l’any anterior a Catalunya i el 2018 ha mantingut la tendència. Si el 2017 el creixement va ser superior al 4%, l’últim any l’activitat delictiva va augmentar més, un 11,6% respecte al 2017, segons les dades provisionals del ministeri de l’Interior. L’increment ha sigut en la majoria dels fets criminals, però els percentatges que creixen més són els delictes sexuals amb un 17,5% més -sobretot en les violacions, que es disparen un 18,8%-, els intents d’homicidis i assassinats (un 16,7% més), els robatoris a domicilis i establiments (un 10,5% més) i els furts (un 10,6% més). Per contra, han baixat els segrestos (un 50% menys) i els homicidis i assassinats (un 30,8% menys), que el 2017 van créixer pels atemptats del 17-A.\nL’estadística de criminalitat del ministeri, que agrupa les xifres que proporcionen els cossos estatals, els Mossos d’Esquadra i les policies locals, constata que l’augment de la delinqüència el 2018 ha sigut general a totes les demarcacions catalanes. La de Barcelona lidera el rànquing amb un increment del 12,6% -respecte al 2017-, seguida de Lleida (amb un 10,5% més), Girona (un 9,6% més) i Tarragona (un 5,5% més). Tot i això, de les quatre capitals catalanes, tres se situen per sobre de la mitjana de Catalunya. Una d’elles és Barcelona, que ha viscut un any convuls en seguretat. La ciutat ha tancat el 2018 amb un increment dels delictes del 17,2%, segons les dades del ministeri de l’Interior. Els fets que més creixen són els intents d’homicidis i assassinats (un 63% més), els robatoris a domicilis i establiments (un 20,1% més), els delictes sexuals (un 18,4% més) i els furts (un 16,8% més).\nLes xifres de Barcelona coincideixen amb les queixes d’inseguretat que han expressat els veïns de la ciutat. L’última Junta Local de Seguretat de Barcelona ja va tractar l’augment dels fets criminals a la ciutat, que entre el gener i l’agost havien crescut un 19%. La tendència a l’alça de l’activitat delictiva va provocar un estira-i-arronsa entre l’Ajuntament i el departament d’Interior per la presència dels Mossos a Barcelona, sobretot al districte de Ciutat Vella que arrossega -entre altres conflictes que han generat inseguretat- el fenomen dels narcopisos. L’última enquesta de victimització de la ciutat -referida al 2017- va marcar cotes màximes entre els veïns de Ciutat Vella.\nL’alerta per l’onada de robatoris\nGirona també comparteix amb Barcelona un creixement de la delinqüència el 2018 molt per sobre de la mitjana: en el cas de Girona ha augmentat un 22,3% respecte al 2017. Els percentatges que van més a l’alça són les violacions que s’han més que duplicat -un 133,3% més-, els robatoris amb violència i intimidació (un 46% més) i els robatoris a domicilis i establiments (un 30,5% més); en aquest últim cas, un fenomen que s’ha detectat a diverses zones de Catalunya, on l’onada de robatoris als habitatges ha posat en alerta els veïns. L’última de les capitals que també s’ha situat per sobre de la mitjana ha sigut Lleida, amb un 13,6% més. A Lleida, els fets que més s’incrementen són els intents d’homicidis i assassinats (un 66,7% més), els robatoris a domicilis i establiments (un 55,4% més) i els delictes sexuals (un 31,6% més).\nA Tarragona l’activitat delictiva ha crescut un 9,2%, amb un increment de les violacions -que passen de zero casos el 2017 a set- i un augment del 33% dels intents d’homicidis i assassinats entre els delictes que van més a l’alça. Les dades del ministeri de l’Interior, que mostren l’estadística dels municipis de més de 30.000 habitants, permeten veure que els fets criminals han augmentat a diverses poblacions de Catalunya, seguint la tendència general. Algunes de les localitats que han registrat un increment més elevat de la delinqüència el 2018 són el Prat de Llobregat (amb un 26,2% més de delictes que el 2017), Castelldefels (amb un 21,7% més) i Vic (amb un 18,8% més).\nviolacions robatoris a domicilis


Michavila defensa l’ocupabilitat com un dels principals reptes de les universitats espanyoles\nL’UJI ha acollit la 34 edició de les Jornades de Gerència Universitària, emmarcades en el programa d'activitats del 25 aniversari\n07/11/2016 | SCP\nEls equips gestors de les universitats espanyoles s’han reunit enguany a la Universitat Jaume I en la 34 edició de les Jornades de Gerència Universitària, emmarcades en el programa d’actes del 25 aniversari de l’UJI. Les jornades han sigut inaugurades pel rector de l’UJI, Vicent Climent, qui ha fet referència a la gran evolució de la gerència universitària des que la Universitat Jaume I va acollir l’onzena edició d'aquestes jornades l'any 1992, un any després de la creació de l’UJI. «La gerència universitària ha anat des d'un perfil molt tècnic en els àmbits jurídic i financer fins a arribar a un perfil molt més estratègic i orientat a una participació molt més activa en el govern i direcció de la universitat en la gestió a mitjà i llarg termini, en el disseny de plans i polítiques i en la resposta a les noves demandes socials», ha assenyalat el rector.\nDesprés de la inauguració oficial, el rector honorari de l’UJI i catedràtic de la Universitat Politècnica de Madrid Francesc Michavila ha oferit la conferència inaugural sota el títol «La formació i l'ocupació dels universitaris. Estimular la seua creativitat». Michavila ha destacat la necessitat de treballar per a afavorir l’ocupabilitat des de les universitats. «L’ocupabilitat és, sens dubte, un dels principals objectius als quals s'enfronten les universitats a Europa, i amb especial urgència a Espanya», ressaltant en aquest sentit les dades que demostren com la desocupació és sensiblement menor en la població amb educació superior.\nAixí mateix, el catedràtic ha posat de relleu la importància de la creativitat «per als universitaris, però també creativitat per a les universitats a l'hora de plantejar com respondre a les demandes de la societat». Durant la seua intervenció ha posat de manifest com, segons dades de l'Observatori d’Ocupabilitat i Ocupació Universitaris, el 94% dels egressats universitaris tornaria a fer estudis universitaris, i més de la meitat, el 54%, repetirien l'elecció de carrera i universitat. «No obstant açò, els egressats també ens diuen que no tot ha sigut igualment satisfactori del seu pas per la universitat. Mentre que el professorat i els continguts reben la major nota de satisfacció mitjana, les metodologies educatives i els serveis de suport als estudiants reben les notes més baixes», ha ressaltat. A més, l'estudi assenyala un important desajustament entre ocupació i formació, un aspecte que el rector honorari de l’UJI considera «de vital importància, més àdhuc a Espanya. Segons Hays Global SkillsIndex 2015, el desajustament del talent a Espanya supera al dels seus principals socis europeus França, Itàlia i Alemanya».\nMichavila ha posat l'accent en la importància de la formació en les universitats en competències i habilitats per a la cerca d'ocupació. «Però no solament l’ocupabilitat forma part de l'agenda actual de les universitats. Aquestes han d'actuar, també, i de forma creativa, en assumptes com la internacionalització, les aliances, el compromís social amb l'entorn, la interdisciplinaritat, el desenvolupament de models educatius propis, la modernització de les estructures i l'atenció als alumni, entre altres temes».\nMalgrat els reptes pendents, per a l'ex rector de l’UJI, la comparació entre el sistema universitari espanyol i els altres països de la Unió Europea «llança tant aspectes positius com negatius». Entre els aspectes positius ha enumerat l'accés als estudis superiors, la producció científica i la mobilitat dels estudiants. Per contra, entre els aspectes en els quals Espanya presenta desavantatges respecte als sistemes europeus es trobarien la internacionalització, en referència a la baixa capacitat per a atraure estudiants internacionals, a més d'uns altres com «el baix esforç econòmic que es realitza en ajudes a l'estudi, en despesa en educació i en despesa de R+D, principalment».\nDurant les jornades, les gerències universitàries i els seus equips també han debatut sobre aspectes com els mitjans propis i la seua fiscalització, la gestió de la recerca o les tendències en tecnologies de la informació aplicades a la gestió universitària. A més, s'han realitzat tallers sobre solucions tecnològiques per als reptes que suposen la transformació electrònica de l'administració, l'aplicació de la recent legislació sobre transparència o la gestió d'equips humans. Finalment, s’ha presentat l'última edició de la Universitat Espanyola en Xifres.\nAltres notícies de les jornades:\nJuristes analitzen les problemàtiques dels contractes d'obra o servei en recerca i les empreses emergents universitàries\nExperts en gestió universitària afirmen que Espanya no aposta per l'educació superior com a factor de competitivitat


DESCRIPCIÓ

Spray per a una fixació i un acabat flexibles. Garanteix flexibilitat en l'acabat i et permet controlar la teva imatge. Un únic producte per a tots dos usos.

PER QUÈ ESTÀ INDICAT?

Fixació del teu pentinat.

QUÈ M'APORTA?

Proporciona una fixació flexible amb possibilitat de modificar-la posteriorment. Permet modelar de nou el pentinat usant simplement les mans. Textura gens pegajosa i fàcil d'eliminar amb xampú. Ofereix un look natural amb fixació i lluentor intermedis.

COM HO APLICO?

Aplicar al cabell des d'uns 25 cm i pentinar com de costum.

AMERICAN CREW ALTERNATOR 100ml

\nDETAIL MASTER 185ml


Administracions públiques i habitatge cooperatiu - Sostre Cívic\nTransformem el model d’habitatge\nEl cooperativisme d’habitatge en cessió d’ús vol promoure noves formes de convivència més comunitàries, que potenciïn la interrelació entre les persones que habiten l’edifici i també amb el barri o amb persones externes a la cooperativa, aconseguint construir projectes que visquin el seu entorn, tot col·laborant en la seva dinamització activa.\nAquestes interaccions es poden crear a diferents graus, amb col·lectius o entitats de barri que participin d’alguns dels espais dels projectes, com de veïnes i veïns que facin ús d’algunes de les instal·lacions dels espais comunitaris (bugaderia, taller, sala polivalent…). En definitiva, es pretén que el projecte social de l’habitatge cooperatiu vagi més enllà dels límits de la seva parcel·la i influeixi positivament en el seu entorn com un agent dinamitzador d’iniciatives socials.\nConsiderem també que un model de convivència que aposta per l’habitatge cooperatiu pot esdevenir una solució per al problema de l’accés a l’habitatge. A més, potenciar aquest model té un efecte multiplicador generant impacte en el desenvolupament de la ciutat i el territori, com s’ha vist en precedents d’altres països. És l’aposta per un projecte transformador que reivindica la permanència dels valors cooperatius i de l’economia social i solidària: la igualtat, l’equitat, la democràcia i l’autoorganització.\nLa col·laboració entre la cooperativa i l’Administració Local es fa necessària per poder assolir els reptes compartits d’integrar un nou model d’habitatge juntament amb una comunitat activa i repercutir en el teixit de l’economia social i en les dinàmiques associatives. Treballem per una transformació social vers un context més just, solidari, sostenible per fer efectiu el dret a l’habitatge a través de la cooperació públic-cooperativa.\nEls avantatges del model d’habitatge cooperatiu en cessió d’ús són molts i diversos! Col·laborant amb entitats com Sostre Cívic per promoure habitatge cooperatiu, l’Administració pot…\nGenerar habitatge assequible i permanent des d’una iniciativa públic-cooperativa i sense ànim de lucre.\nReduir despesa pública en habitatge, ja que la gestió la cedeix a la cooperativa i, a la vegada, té la garantia que l’accés a aquests habitatges serà socialment just.\nContribuir a la reactivació de patrimoni en desús o que requereix rehabilitació, sense perdre la propietat pública del sòl o edifici. Es pot donar una nova vida al patrimoni en desús socialment favorable i sostenible!\nAssegurar el manteniment i la millora continua del patrimoni: la responsabilitat recau en la cooperativa i les persones usuàries.\nPromoure la mixtura social i la transformació positiva del barri o municipi.\nParticipar de la creació d’espais de col·laboració social i econòmica entre societat, administració i entitats financeres.\nCom impulsar habitatge cooperatiu en cessió d’ús des de l’Administració local?\n1. Difondre el model d’habitatge cooperatiu en cessió d’ús.\nOrganitzant xerrades, debats, taules de treball per apropar a la ciutadania el model en cessió d’ús.\nPromocionant a les oficines d’habitatge els models alternatius d’accés i tinença d’habitatge.\nDistribuint els documents divulgatius realitzats per Sostre Cívic amb el suport de l’Administració.\nIdentificant grups interessats en promoure un projecte col·lectiu d’habitatge.\n2. Identificar i registrar les oportunitats de patrimoni.\nCercant patrimoni en desús d’interès: obtenció de plànols, informació urbanística, preu, fotografies…\nPromovent un catàleg de patrimoni protegit o patrimoni rural.\nGenerant un informe sobre habitatge buit o en desús.\nObrint una borsa de propietaris/es disposats/des a engegar un projecte col·lectiu.\n3. Impulsar habitatge cooperatiu en cessió d’ús al municipi.\nPromovent estudis previs de viabilitat en oportunitats de patrimoni al municipi.\nConstituint un dret de superfície d’un sòl o patrimoni de titularitat municipal a favor de la cooperativa per un període de temps acordat (màxim 75 anys). L’adjudicació del sòl pot ser directa o mitjançant un concurs públic.\nSignant un conveni de col·laboració amb la cooperativa per impulsar un projecte conjunt al municipi.\nExercint el dret de tempteig i retracte per recuperar patrimoni de les entitats bancàries fruit d’execució hipotecària i cedir-lo a la cooperativa.\nAssessorant i acompanyant a grups impulsors de nous projectes.\nFinançant la compra de sòl o patrimoni per part de la cooperativa.\nDonant ajudes a la quota d’ús i a l’aportació d’entrada al projecte d’habitatge cooperatiu en cessió d’ús.\n4. Contribuir a generar una xarxa amb agents del territori, administracions públiques i entitats privades (associacions del municipi, cooperatives, Consell Comarcal, Diputació, Ateneus Cooperatius, Generalitat, Agència Catalana de l’Habitatge…).\nPromovent la creació de taules d’habitatge a la regió o municipi.\nOrganitzant activitats de formació en habitatge cooperatiu per a treballadores de l’Administració i/o persones interessades.\nAfavorint la generació d’espais de relació entre els diferents agents del territori, com trobades o jornades.\nPosem a la vostra disposició els documents i guies que tenim disponibles a la secció de descàrregues perquè ens ajudeu a difondre el model d’habitatge en cessió d’ús.\nSi necessiteu que us enviem algun altre material concret, us podeu posar en contacte amb nosaltres a comunicacio@sostrecivic.cat


Saetde ‘ataca’ la concessió de la gestió del refugi de l’Illa exigint que s’anul·li el plec de bases - Altaveu el diari digital d'Andorra\nSaetde ‘ataca’ la concessió de la gestió del refugi de l’Illa exigint que s’anul·li el plec de bases\nLa secció administrativa ha admès a tràmit la demanda de la societat que fins a final d’any va explotar la instal·lació i que hi va acabar renunciant\n10/03/2021 (12:28 CET)\nUna imatge del refugi de l'Illa, tancat.\nSaetde va renunciar a continuar gestionant el refugi guardat de l’Illa però, en canvi, ha portat a la Batllia el plec de bases pel qual la concessió de l’explotació de l’equipament ha estat adjudicada a una altra persona. La Batllia acaba d’admetre a tràmit la demanda de la societat encampadana, que demana que es consideri nul el plec de bases. De moment, el refugi està tancat.\nDe fet, porta temps sense oferir cap mena de servei. Més enllà del temps que es va prendre el ministeri de Medi Ambient per avaluar la proposta rebuda i determinar la seva adjudicació, una concessió publicada al BOPA però que no s’hauria encara materialitzat del tot a la pràctica, Saetde ja va renunciar a mantenir oberta la instal·lació el passat mes de desembre. Va tancar portes els darrers dies de novembre.\nMedi Ambient expedienta Saetde per tancar el refugi de l’Illa aquest desembre\nAquest fet ja va comportar que el Govern expedientés la societat per haver abandonat les seves responsabilitats, perquè tot i anunciar que no continuaria explotant el refugi, com a mínim l’hauria d’haver mantingut obert fins a final d’any i, fins i tot, fins que el nou operador no n’agafés les regnes. Però Saetde va considerar que vista la situació sanitària i les restriccions de mobilitat no es podia obligar a aquest fet.\nSia com vulgui, fa ja pràcticament un mes tot i que el BOPA no ho recull fins avui, que la secció administrativa del Tribunal de Batlles ha admès a tràmit la demanda presentada per la representació processal de la Societat Anònima d’Equipament Turístic Esportiu de la Parròquia d’Encamp (SAETDE) contra el Govern d’Andorra interessant l’anul·lació dels plecs de bases per la concessió de la gestió del servei públic del refugi guardat de l’Illa a la Vall del Madriu-Perafita-Claror.


Jade Martín, guanyadora dels VI Premis ‘Enric Cullell’ de l’escola de música de Godella – RiberaTV\nJade, que rebrà un premi de 100 € i diploma, va interpretar amb la seua trompeta la Sonata en Si bemoll, J B Loeillet, i la Pièce pour concours, de Lucien Picavais. El segon premi, de 75 € i diploma, anà per a Sofía Sancho del Campo, en l’especialitat de piano. I el tercer premi, de 50 € i diploma, fou per a Mikel Jiménez Soto, en l’especialitat de violí.\nAixí ho va decidir el jurat, compost per Almudena Arribas (professora deviola), Marina Sánchez (professora de violoncel), Elena Ferriz (professora de flauta), Vicent Caballer (professor de trombó) i Juan J. Amado (professor de clarinet), després de vore els vídeos dels 13 participants, que també es poden consultar al canal de Youtube del Casino Musical de Godella.\nJade Martín, guanyadora dels VI Premis ‘Enric Cullell’ de l’escola de música de Godella added by Ribera Televisió on 29 juny, 2020


Fritz Schruns Àustria - Ofertes d'hotels amb els MILLORS DESCOMPTES EN LÍNIA\nIm Winkl 7 , Schruns, Schruns, Àustria, 6780 - Veure al mapa\nMés informació sobre Fritz\nAl visitar Schruns, vosté es sentirà com a casa a Fritz, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Fritz és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix habitació familiar.\nA més, totes les habitacions ofereixen una gran varietat de comoditats com ara calefacció, balcó/terrassa, aparell de televisió, plat de dutxa, estris de cuina per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Fritz és la vostra destinació si buscau allotjament de qualitat a Schruns.\nTots els tipus de viatgers (6) Parelles (1) Famílies amb infants petits (1) Famílies amb infants grans (2) Grups (2)


Una plataforma reclama legalitzar el cànnabis i evitar l'empresonament dels directius de clubs La República\nUna plataforma reclama legalitzar el cànnabis i evitar l’empresonament dels directius de clubs\nACN Barcelona.-La plataforma Consumo con Derechos ha urgit aquest dijous a obrir el debat de la regulació del consum de cànnabis i reprendre aquest procés, ja consumat a Catalunya i […]\nACN Barcelona.-La plataforma Consumo con Derechos ha urgit aquest dijous a obrir el debat de la regulació del consum de cànnabis i reprendre aquest procés, ja consumat a Catalunya i truncat pel sistema judicial estatal, així com l’anul·lació de totes les imputacions i condemnes de persones membres de juntes d’associacions, com és el cas d’Albert Tió, president de la Federació d’Associacions Cannàbiques Autoregulades de Catalunya, que estan a punt d’entrar a la presó, en el que consideren “una injustícia més del sistema judicial i repressiu imperant”. Els membres de la plataforma i advocats apel·len al poder legislatiu a aprovar en aquesta legislatura una regulació integral del consum de cànnabis, tant medicinal com lúdic, per acabar amb la “inseguretat jurídica” dels membres d’associacions cannàbiques.\nGabriela Serra, advocada i usuària, ha informat que fins al moment hi ha més de 230 adhesions de persones individuals i col·lectives al manifest que han impulsat. Més de 70 pertanyen a col·lectius, alguns dels quals són el cercle cannàbic de Podemos, el Grup d’Estudi de Polítiques del Cànnabis, Irídia, Thc advocats, Unió de Pacients per la Regulació del cànnabis o la Unitat de Polítiques de Drogues de la UAB.Tió ha explicat que l’Audiència de Barcelona el va condemnar a cinc anys de presó per cultivar cànnabis per als socis de l’associació Airam de Barcelona. La pena va ser recorreguda al Tribunal Suprem, on un tribunal presidit pel magistrat Pablo Llarena amb un equip de jutges “conservadors”, entre els quals destaca Carmen Lamela, va ratificar la sentència. Tió i els altres dos membres de la junta presentaran un recurs al Tribunal Constitucional, però igualment es podria decretar la seva entrada a la presó en qualsevol moment.Un dels membres de l’equip legal del cas, Andrés García Berrio, ha reclamat que s’està treballant conjuntament per evitar una injustícia: “Presentarem un recurs al Constitucional per evitar que els represaliats entrin a la presó. No es tracta només del cas de l’Albert, sinó de persones que estan sent criminalitzades per ser consumidores de cànnabis”. Ha explicat que es tracta d’una qüestió de drets civils en tant que afecta persones que decideixen associar-se i consumir una substància de manera conscient. “No tolerarem que l’Albert Tió entri a la presó, i menys en silenci”, ha conclòs.Sònia Olivella, advocada penalista, ha obert la roda de premsa explicant que ens trobem davant d’un context de “creixent repressió” sota el marc de la ‘Llei Mordassa’, alhora que hi ha una oportunitat d’una nova regulació en aquesta nova legislatura. Ha emfatitzat que és moment de fer polítiques que protegeixin els drets humans i aconseguir una regularització del cànnabis.


MÉS DE 50 PAÏSOS GAUDIRAN DEL SUPERPRSTIGIO DIRT TRACK PER TV | DTX Barcelona\nFins a 50 països podran gaudir en directe de la retransmissió en directe del 5è Superprestigio Dirt Track de Barcelona, un esdeveniment únic que tanca la temporada oficial de motociclisme 5º Superprestigio Dirt Track de Barcelona, i que aplegarà estrelles de l’alçada de Johann Zarco, Toni Elias o els americans de flat-track Briar Baumann i JD Beach.\nTelevisions de tot arreu retransmetran la cinquena edició del Superprestigio Dirt Track. Grans grups mediàtics com Fox Australia, Fox Asia i ESPN garantint la difusió a Oceania, Europa , Asia i Llatinoamèrica.\nLa oferta a Europa corre a càrrec d’ Eurosport (França, Alemanya, Benelux i Romania), OTE (Grècia) i Sportklub (Croàcia, Bòsnia Hercegovina, Sèrbia, Macedònia i Montenegro). La cursa enfrontarà a campions del món de l’alçada de Toni Elías i David Checa així com les estrelles del mundial de velocitat com Johann Zarco amb els especialistes americans de flat-track JD Beach y Briar Baumann. En total, 8 campions del món en un espectacle que només es pot viure al Superprestigio Dirt Track de Barcelona.\nEsport 3 a Catalunya i Movistar + a tota Espanya, al marge de Opensport, ho farà a nivell nacional.\nL’esdeveniment, que comença a les 18h00 (hora local) es podrà seguir en els següents països:


La pirateria moderna es refereix a la còpia, venda o distribució de material sense el pagament dels drets d'autor, per tant, es considera una infracció deliberada a la legislació que protegeix la propietat artística o intel·lectual. Aquestes còpies no són legals en la majoria de països però en alguns s'admeten fer còpies de material propi per a ús privat. Aquests actes es van començar a denominar d'aquesta manera com a metàfora del robatori de la propietat d'altres com feien antigament al mar els pirates. La forma en què la justícia ha d'actuar respecte a la realització d'aquestes còpies no autoritzades és un tema que genera polèmica en molts països del món.\nLa pirateria moderna es refereix a la còpia, venda o distribució de material sense el pagament dels drets d'autor, per tant, es considera una infracció deliberada a la legislació que protegeix la propietat artística o intel·lectual. Aquestes còpies no són legals en la majoria de països però en alguns s'admeten fer còpies de material propi per a ús privat. Aquests actes es van començar a denominar d'aquesta manera com a metàfora del robatori de la propietat d'altres com feien antigament al mar els pirates. La forma en què la justícia ha d'actuar respecte a la realització d'aquestes còpies no autoritzades és un tema que genera polèmica en molts països del món. (ca)


Últims programes - Una jornada particular\nSílvia Munt i Ramon Madaula: "Hem intentat meditar, però ens agafa el riure"\nEn l'últim programa d'aquesta segona edició d'"Una jornada particular", els actors i directors Sílvia Munt i Ramon Madaula ens obren les portes de cas\na seva, enmig del bosc. A Madaula li encanta anar cada dia al mercat a comprar i Munt és la cuinera. Entre les seves rutines, per Madaula és indispensable caminar diàriament: "Jo passejo, no corro, tipus Rajoy"\nEn l'últim programa d'aquesta segona edició d'"Una jornada particular", els actors i directors Sílvia Munt i Ramon Madaula ens obren les portes de casa seva, enmig del bosc. A Madaula li encanta anar cada dia al mercat a comprar i Munt és la cuinera. Entre les seves rutines, per Madaula és indispensable caminar diàriament: "Jo passejo, no corro, tipus Rajoy"\nL'artista, recentment guardonada amb el Premi Nacional de Cultura, acompanyada de la seva inseparable germana Ariadna ("la meva millor amiga", diu la\nClara) confessa les seves inquietuds i reconeix que si abaixés el ritme de treball, potser es trobaria més amb ella mateixa, però que això li fa molt de respecte.\nJulio Manrique: "La Cristina -Genebat- és la dona de la meva vida"\nEn aquesta nova "Jornada particular", l'actor i director Julio Manrique creu que la seva dona, Cristina Genebat, li recorda les coses de la vida que s\nón més importants. Es van conèixer a l'Institut del Teatre i reviuen alguns dels millors moments que han passat junts, com per exemple un viatge a Islàndia on es van quedar sense gasolina i, mentre esperaven auxili, es van dedicar a endevinar títols de cançons dels Beatles.\nEn aquesta nova "Jornada particular", l'actor i director Julio Manrique creu que la seva dona, Cristina Genebat, li recorda les coses de la vida que són més importants. Es van conèixer a l'Institut del Teatre i reviuen alguns dels millors moments que han passat junts, com per exemple un viatge a Islàndia on es van quedar sense gasolina i, mentre esperaven auxili, es van dedicar a endevinar títols de cançons dels Beatles.\nMarta Marco i Ernest Villegas no paren de tirar-se floretes l'un a l'altre!\nAquests dos actors han intervingut junts aquest any a "La reina de la bellesa de Leenane", i també són parella en la vida real. I es diuen coses tan m\naques que agafen ganes de deixar-los sols... i que facin ells "Una jornada particular". Així doncs, visca Romeu i Julieta!\nAquests dos actors han intervingut junts aquest any a "La reina de la bellesa de Leenane", i també són parella en la vida real. I es diuen coses tan maques que agafen ganes de deixar-los sols... i que facin ells "Una jornada particular". Així doncs, visca Romeu i Julieta!\nJoel Joan: "Les meves rutines? Faig estiraments mentre em rento les dents"\nEn aquest segon programa d'"Una jornada particular", els actors Anna Sahun i Joel Joan, parella a la vida real, es deixen anar: ell parla sense embuts\nsobre les seves rutines diàries sense perdre el sentit de l'humor. S'avenen molt però ella posa el punt de seny. Els encantaria saber meditar. El Joel diu que ho ha intentat, però que quan tanca els ulls, automàticament s'adorm.\nEn aquest segon programa d'"Una jornada particular", els actors Anna Sahun i Joel Joan, parella a la vida real, es deixen anar: ell parla sense embuts sobre les seves rutines diàries sense perdre el sentit de l'humor. S'avenen molt però ella posa el punt de seny. Els encantaria saber meditar. El Joel diu que ho ha intentat, però que quan tanca els ulls, automàticament s'adorm.\nLa història d'amor de Júlia Bonjoch i Enric Cambray\n"Una jornada particular" comparteix aquest any, a dues bandes, el repòs del guerrer dels cracs de les arts escèniques. Els dos més joves que passaran\npel programa, Júlia Bonjoch ("Rent") i el polifacètic Enric Cambray exhibeixen el seu amor.\n"Una jornada particular" comparteix aquest any, a dues bandes, el repòs del guerrer dels cracs de les arts escèniques. Els dos més joves que passaran pel programa, Júlia Bonjoch ("Rent") i el polifacètic Enric Cambray exhibeixen el seu amor.\nLaura Aubert, de Gràcia a les vinyes\nComiat de luxe d'"Una jornada particular", i final de festa banyat amb vi i cava, amb una jove i excel·lent actriu, simpàtica com ningú. Laura Aubert\nha canviat de vida (no de feina) i ha deixat el soroll de la gran ciutat per traslladar-se al Penedès. Avui, de les vinyes al celler amb una totterreny de l'escena.\nComiat de luxe d'"Una jornada particular", i final de festa banyat amb vi i cava, amb una jove i excel·lent actriu, simpàtica com ningú. Laura Aubert ha canviat de vida (no de feina) i ha deixat el soroll de la gran ciutat per traslladar-se al Penedès. Avui, de les vinyes al celler amb una totterreny de l'escena.\nDavid Verdaguer: la millor temporada de la seva vida\nEl Premi Goya, el cinema, el teatre... L'any de David Verdaguer ha estat gairebé irrepetible, i per això ha costat molt trobar-lo per passar un dia de\nfesta amb ell. I com que materialment era l'home sense temps, el vam convèncer per no moure'ns del seu barri: "David, esmorzem junts al Born i ens ensenyes aquell racó clandestí on..." Escolteu-nos i el descobrireu!\nEl Premi Goya, el cinema, el teatre... L'any de David Verdaguer ha estat gairebé irrepetible, i per això ha costat molt trobar-lo per passar un dia de festa amb ell. I com que materialment era l'home sense temps, el vam convèncer per no moure'ns del seu barri: "David, esmorzem junts al Born i ens ensenyes aquell racó clandestí on..." Escolteu-nos i el descobrireu!\nNavegant pel Mediterrani amb Eduard i Greta Fernández\nÉs bo al teatre i és bo, molt bo, al cinema. Segurament, un dels millors actors dels últims temps. Ha volgut compartir el seu dia de festa amb nosaltr\nes, però no ve sol. L'Eduard té molts coses en comú amb la seva filla Greta Fernández i una és el mar: el Mediterrani els uneix, i el mar és el testimoni d'aquesta impagable conversa pare-filla.\nÉs bo al teatre i és bo, molt bo, al cinema. Segurament, un dels millors actors dels últims temps. Ha volgut compartir el seu dia de festa amb nosaltres, però no ve sol. L'Eduard té molts coses en comú amb la seva filla Greta Fernández i una és el mar: el Mediterrani els uneix, i el mar és el testimoni d'aquesta impagable conversa pare-filla.\nTot fent meditació amb Lluís Homar\nÉs un dia de festa, i com a tal ens el prenem. Passejant, parlant o... fent el que farem amb aquest il·lustre convidat. És algú que només s'atreveix a\nmb grans papers... a qui aquesta temporada li ha crescut el nas (artísticament parlant, és clar), i un gran actor que ens confessa que la meditació li ha canviat la vida. Ens ensenyes com ho fas, Lluís?\nÉs un dia de festa, i com a tal ens el prenem. Passejant, parlant o... fent el que farem amb aquest il·lustre convidat. És algú que només s'atreveix amb grans papers... a qui aquesta temporada li ha crescut el nas (artísticament parlant, és clar), i un gran actor que ens confessa que la meditació li ha canviat la vida. Ens ensenyes com ho fas, Lluís?\nUn diumenge al camp amb Imma Colomer i família\nLa flamant Premi Margarida Xirgu és una amant de la seva família. I sempre que pot es reuneix, sobretot, amb les seves germanes per parlar de les últi\nmes novetats, de la vida, per cantar... i també per fer un bon àpat. La família Colomer ens ha convidat a passar "Una jornada particular" a Valldoreix. Va ser una jornada entranyable i, a la vegada, inoblidable.\nLa flamant Premi Margarida Xirgu és una amant de la seva família. I sempre que pot es reuneix, sobretot, amb les seves germanes per parlar de les últimes novetats, de la vida, per cantar... i també per fer un bon àpat. La família Colomer ens ha convidat a passar "Una jornada particular" a Valldoreix. Va ser una jornada entranyable i, a la vegada, inoblidable.\nJordi Bosch: "Collserola és mitja vida!"\nAquest gran actor, a qui acabem de veure al Teatre Romea com un dels protagonistes d'"Humans", defuig el soroll i les obres, i quan la seva "jornada p\narticular" l'hi permet, s'escapa a caminar per Collserola. Amb ell hem compartit el seu dia de festa parlant, com diu ell, "de la vida en general".\nAquest gran actor, a qui acabem de veure al Teatre Romea com un dels protagonistes d'"Humans", defuig el soroll i les obres, i quan la seva "jornada particular" l'hi permet, s'escapa a caminar per Collserola. Amb ell hem compartit el seu dia de festa parlant, com diu ell, "de la vida en general".


La Regidoria d'Educació programa tallers de robòtica, multidisciplinaris i d'escola viva del 6 al 9 d'abril i prepara altres iniciatives per als mesos de maig i juny gràcies a una subvenció de 88.000 euros de la Conselleria\nLes activitats, que tenen com a eixos centrals l'activitat física, el reforç educatiu, la salut i el benestar, la naturalesa i les noves tecnologies, es desenvoluparan durant els mesos d'abril, maig i juny, tal com ha explicat la regidora. Durant el mes d'abril s'han programat activitats de robòtica, multidisciplinàries, tallers d'escola viva, activitats amb l'entitat XiCaEs -que atén xiquets i xiquetes amb capacitats especials- i el projecte d'oci juvenil alternatiu A On? En els mesos de maig i juny es realitzaran altres propostes relacionades amb la nutrició i les Tecnologies de la Informació i la Comunicació (TIC).\nLes primeres activitats estan programades del 6 al 9 d'abril. D'una banda, es realitzaran tallers de robòtica dirigits a alumnat de 6 a 16 anys, en horari de 9.00 a 13.00 hores. S'han previst un total de 200 places i es duran a terme en el col·legi Pintor Gimeno Barón, la Biblioteca Universitària del Coneixement (BUC) i l’Espai Jove. En les mateixes dates també s'oferiran activitats multidisciplinàries per a xiquets i xiquetes de 6 a 12 anys, que segurament es desenvoluparan en dos centres educatius, per a les quals hi haurà un total de 100 places. Respecte als tallers d'escola viva, es desenvoluparan en l'espai Naturalment situat en l'avinguda França, també del 6 al 9 d'abril, de 10.00 a 13.00 hores.\nLa preinscripció per a totes les activitats es podrà realitzar del 18 al 25 de març a través de la pàgina web de l'Ajuntament de Vila-real (www.vila-real.es) i el 26 de març es durà a terme un sorteig per a assignar les places. Totes les activitats i tallers es realitzaran seguint els protocols de prevenció per a la contenció de la pandèmia de covid-19, en grups limitats i amb les corresponents mesures d'higiene.\nAida Beteta ha destacat la importància d'aquest projecte educatiu complementari com una manera de “continuar avançant i apostant per una educació de qualitat, de la mà de tota la comunitat educativa de Vila-real, i sempre tenint com a protagonistes als nostres xiquets i xiquetes, que són el més important per a nosaltres”.\nFinalment, Beteta també ha recordat altres mesures impulsades per l'Ajuntament en aquest curs per a ajudar a garantir la seguretat a les aules i facilitar el retorn físic a l'escola, com la inversió de 131.000 euros en manteniment, l'ampliació del contracte de neteja i desinfecció dels centres educatius, l'acord amb dues empreses locals per al subministrament de gel hidroalcohòlic, paper i dispensadors en els col·legis, o la incorporació de conserges i personal auxiliar a través del pla d'ocupació de la Generalitat ECOVID 2020, Avalem Experiència.


Del 27 de setembre al 2 d'octubre l'alcaldia la tornarà a ocupar Ignasi Valera, d'Esquerra Republicana\nActualitzada 26/09/2017 a les 17:32\nA Vilallonga del Camp, des d'aquest dimecres i fins al dilluns, 2 d'octubre, l'alcaldia l'ocuparà, en funcions, l'actual primer Tinent d'Alcalde, el republicà Ignasi Valera. La raó són les vacances de l'actual alcalde, el socialista Carmel Gil, que es prendrà durant aquests sis dies en els quals a Catalunya ha de celebrar-se el referèndum d'autodeterminació de l'1-O.\nGil és alcalde de la localitat des del passat mes d'agost quan, en virtut del pacte de govern entre ERC-AM i Vilallonga Pot Més-Candidatura de Progrés (VPM-CP), l'alcaldia va quedar repartida a mig mandat entre les dues formacions. Així, Ignasi Valera va traspassar el passat 25 d'agost la vara d'alcalde a Carmel Gil Lara i el fins aleshores alcalde va passar a ocupar la primera Tinença d'Alcaldia. Esquerra amb quatre regidors i la formació socialista de VPM-CP, amb dos, van poder fer fora de l'alcaldia a qui havia ocupat el càrrec el mandat anterior, Francesc Xavier Armengol, que amb la seva formació, el PDeCAT només va aconseguir sumar quatre regidors. El plenari de Vilallonga es completa amb un regidor del PP, Valentí Gené.\nL'anunci del relleu provisional de Gil per Valera s'ha publicat aquest dimarts en el Butlletí Oficial de la Província de Tarragona (BOPT) i ha banda d'establir el període de substitució també s'assenyala que es tracta d'una resolució de la qual se'n donarà compte en el següent ple municipal de la corporació.\nD'aquesta manera, el socialista no haurà de donar compte, almenys al seu partit, de les facilitats que des de l'Ajuntament de Vilallonga es posin a la celebració del referèndum. El PSC ha mostrat la seva oposició rotunda a la seva celebració (de fet està fent campanya perquè els ciutadans no vagin a votar) i també han protagonitzat una campanya de denúncia de les pressions i amenaces que reben els seus representats municipals per oposar-se a l'1-O. Carmel Gil va assistir, el passat 19 de setembre, a la trobada d'alcaldes i regidors socialistes al Parc de les Granotes de Tarragona i en la qual es van rebutjar les pressions que rebien els representants socialistes.


Compromís d'Endesa per invertir més a la xarxa elèctrica - Diari de Terrassa\nObres d'arranjament de la xarxa al carrer del Pare Font amb la carretera de Montcada. Endesa\nObres d'arranjament de la xarxa al carrer del Pare Font amb la carretera de Montcada.\nCompromís d'Endesa per invertir més a la xarxa elèctrica\nRedacció 28.01.2021 | 20:56\nL'Ajuntament i Endesa han acordat treballar junts per millorar l'estat de la xarxa elèctrica a Terrassa. Enguany, la companyia duplicarà la inversió de l'any passat.\nEl Consistori i la companyia es van reunir el dimecres de manera telemàtica. Segons va destacar el govern municipal, les dues parts van acordar "iniciar el treball conjunt per a la millora de l'estat de la xarxa de subministrament de la ciutat". Per l'any 2021, la companyia s'ha compromès a realitzar a Terrassa una major inversió, el doble que la realitzada l'any passat, "centrada concretament en la renovació de trams de la xarxes de mitja i baixa tensió; la renovació d'unitats transformadores; així com en la millora de centres de telecontrol". A més, també es preveu l'inici a Terrassa d'un un nou sistema que permetrà monitoritzar la xarxa de baixa tensió i, així, detectar possibles sobrecàrregues.\nAquests van ser els principals acords als que es va arribar a la reunió, que va comptar amb l'assistència de la tinent d'alcalde de Territori i Sostenibilitat, Lluïsa Melgares, i el regidor de Medi Ambient, Sostenibilitat i Energia, Carles Caballero. Els regidors es van entrevistar amb la directora general d'Endesa, Isabel Buesa, i altres representants de la companyia. Aquesta trobada va ser fruit de la demanda realitzada per part municipal a la companyia, arran de les incidències registrades a la ciutat des del passat mes de desembre, i de la reclamació per a poder disposar d'informació i motius dels talls produïts. L'Ajuntament va exposar la necessitat de poder disposar d'informació sobre l'estat de la xarxa de distribució, "així com establir mecanismes i canals d'actuació i comunicació que puguin actuar de forma preventiva i no reactiva, en la mesura de millorar el servei prestat a la ciutadania".\nAmbs dues parts van decidir començar en les properes setmanes una Taula de Coordinació tant per analitzar els casos de talls com per a preparar les diferents actuacions acordades a la ciutat aquest any i els propers. L'Ajuntament, a més, ha habilitat un servei específic d'informació i suport per poder rebre els avisos de veïns que pateixin un tall de subministrament elèctric i poder informar als abonats davant les incidències en el subministrament elèctric. El telèfon, que és gratuït i que ja està operatiu, és el 900 87 71 50. L'horari d'atenció serà de 9 del matí a 1 de la matinada, inclosos els caps de setmana. De 9 a 19 hores l'atenció es realitzarà des del servei de Polítiques Socials d'Habitatge i, entre les 19 hores i la 1 de la matinada i els caps de setmana, ho farà l'empresa IMESAPI.\nEndesa va afirmar que la reunió havia servit per donar respostes concretes a les necessitats de terrassa. I va afegir que la taula de coordinació tècnica analitzarà en detall les incidències que hi ha hagut de forma excepcional a la ciutat, especialment entre mitjan de desembre i de gener. "L'objectiu comú és prioritzar i definir accions específiques per garantir el subministrament elèctric, a banda de les ja planificades. Aquesta mateixa acció també s'està duent a terme amb diferents municipis d'arreu de Catalunya", assenyala la companyia.\nEndesa diu lamentar, com a subministradora d'un servei essencial, la situació que han viscut alguns veïns quan, "de forma excepcional i per causes diverses, s'han produït incidències que han afectat la continuïtat del subministrament d'electricitat". Ajuntament i empresa van fer un repàs de la situació i de les accions de millora ja realitzades el passat 2020 a tota la ciutat. Uns exemples: l'estesa de nou cablejat de mitjana i baixa tensió, la renovació tecnològica de línies de mitjana tensió i de 32 centres de transformació, l'aplicació del sistema de control remot en 24 infraestructures més de la ciutat o la sensorització de 46 instal·lacions.\nAquest any, Endesa s'ha compromès a fer una inversió "encara més ambiciosa que la de l'any anterior", principalment a la xarxa. Treballarà de forma coordinada amb l'Ajuntament "a l'hora de prioritzar les actuacions". En destaquen la modernització i la digitalització de les infraestructures "per aconseguir una xarxa cada cop més intel·ligent i resilient, la qual cosa s'aconsegueix amb la renovació tecnològica i l'ampliació de centres de transformació". També, amb el telecomandament, "que permet reduir en un 20% el temps d'interrupció del servei en cas d'incidències", i amb el nou sistema de sensorització de centres de distribució, "i amb l'estesa de nou cablejat de mitjana i baixa tensió, entre d'altres".


A presó un quart detingut pel cas dels semàfors\nLes compareixences judicials han finalitzat aquesta matinada\nACN 06/07/2018 8:22 am\nUn altre dels detinguts de l’operació policial d’aquesta setmana en diversos municipis de l’Estat per la compra fraudulenta de diverses aplicacions informàtiques per instal·lar en semàfors ha ingressat en presó provisional sense fiança després de passar a disposició del jutge del jutjat d’Instrucció número 2 de Badalona, segons han informat fonts judicials. En les darreres hores, el jutge ha pres declaració en els darrers sis últims detinguts d’un total de 15. El detingut que ha entrat a presó és una persona resident a Lleó i amb ell ja són quatre els que han ingressat en un centre penitenciari en el marc d’aquesta operació. Per a altres tres dels que han passat a disposició judicial –fins a tres quarts de quatre de la matinada- han quedat en llibertat amb mesures cautelars com la retirada de passaport i compareixences periòdiques.\nAquest grup de sis detinguts posats a disposició judicial tenen les seves residències a Lleó i A Corunya. En total, dels 15 detinguts que han estat posats a disposició, el magistrat ha acordat quatre presons (provisionals, comunicades i sense fiança) i mesures cautelars per a la resta. En el marc de la causa que investiga Instrucció 2 de Badalona i continua secreta, s’han practicat 55 entrades i escorcolls a diverses comunitats autònomes, 19 requeriment d’informació i una cinquantena de detencions.\nLa causa està oberta pels delictes de prevaricació administrativa, frau a l’administració pública, malversació de diners públics, tràfic d’influències, revelació d’informació privilegiada, falsedat documental, suborn, alteració de preus de concurs públic i pertinença a organització criminal.


El Mirall situa la vida contemplativa en el món i presenta un documental sobre confinament - El Mirall - COPE\nLa dominica Lucía Caram explica com viu la pandèmia des del seu carisma de pregària combinat amb l’acció social; la periodista Laura Mor explica el relat de la producció que ha dirigit: ‘Església confi(N)ada’\nTiempo de lectura: 5' 05 jun 2020 - 13:30\nLa Jornada Pro Orantibus, que l’Església celebra aquest diumenge amb el lema “Amb Maria en el cor de l’Església”, i el documental ‘Església confi(N)ada, ser cristià en temps de coronavirus’ han estat els temes principals tractats aquest divendres des de la taula de testimonis del programa ‘El Mirall’. La dominica Lucía Caram ha destacat que “la vida contemplativa ha de ser connectada al món i en el seu cor, en una comunicació cordial”. En aquesta línia, ha comentat que aquest carisma de pregària monàstica “se situa en allò més essencial de la vida de l’Església i de l’evangeli, que és intentar contemplar el món i la realitat com ho feia Jesús, amb els seus mateixos sentiments”. Caram ha comentat també que “va molt més enllà de la dimensió institucional, les normes o els cànons, sinó que és un estil de vida com el que va tenir Jesús”. Igualment ha conclòs la reflexió dient que “es necessita tenir una sintonia cordial amb les persones i amb la història, des de la contemplació de la història, de la vida de les persones, des del cor de Déu”. La dominica ha explicat que “celebrar la Jornada Pro Orantibus hauria de fer reflexionar, als contemplatius i les contemplatius, perquè visquin el seu carisma amb els sentiments de Jesús, perquè les formes són secundàries”.\nD’altra banda, Lucía Caram ha subratllat que la situació de pandèmia l’ha obligat “a viure enclaustrada però de manera diferent, ja que la comunitat té moltes germanes grans, que són de risc”. Ha comentat que “l’opció de vida de la comunitat ha estat la d’acompanyar una fundació que, en aquest temps, s’ha vist desbordada perquè creixia de manera increïble, fins a multiplicar-se per tres, el nombre de persones que anaven al Banc dels Aliments”. Igualment la religiosa ha explicat que ha pogut “ser testimoni de primera línia de tot el que està suposant aquest Covid-19”, com ha pogut comprovar cada dia i “portar la situació a Déu i poder acollir les persones perquè no quedi ningú fora”. Dels projectes que té en marxa, la dominica ha explicat que “són molts, i ara dona la sensació que, amb aquesta crisi tan bèstia, ha obligat a tornar al començament i acompanyar la gent en aquesta nova situació”. Ha qualificat l’experiència de “pasqual, amb un grup de diàleg interreligiós que vol caminar unit des de l’experiència de Déu que ha viscut una proximitat reconfortant”. Ha posat els exemples dels “mormons i l’Església Evangèlica Pentecostal de Manresa, que han ajudat sense demanar res”.\nEn un altre moment, Sor Lucía ha destacat que, “tot just durant la pandèmia, ha sortit el llibre ‘Invulnerables’”, escrit per ella mateixa i editat per Plataforma. “Recull tot el relat de les històries i els rostres de les famílies que estem acompanyant en el programa Invulnerables, amb la Fundació la caixa”, ha dit. En aquesta línia, ha afegit que “ara la prioritat és seguir fent el que es feia des de far temps, escoltar la gent i auscultar el seu cor”. Igualment ha assegurat que “ressona amb molta força la invitació de les noces de Canà, el ‘no tenen vi’, i ara es diu ‘no tenen menjar’, com passa amb la multiplicació dels pans”. També la monja ha recordat que “s’està movent cel i terra perquè tots els ciutadans puguin exercir aquesta condició de persones i veure respectats els seus drets, cosa que té gran força quan es pot portar a la pregària cada dia i permet demanar al Déu de la vida que sigui la vida dels més pobres”. Finalment Caram ha ofert un missatge d’esperança a partir de les recents imatges “del Papa Francesc en una Plaça de Sant Pere totalment buida, que en realitat estava totalment plena com deia un franciscà al Brasil l’endemà, i d’una vinyeta en què es veia el dimoni parlant amb el Pare etern, en què li diu que ha aconseguit buidar les esglésies, comentari al qual Déu respon que en realitat s’ha obert una església en cada casa”. Finalment, ha assegurat que “Jesús és amb nosaltres i, si descobrim la seva presència enmig de la tempesta, la barca no s’enfonsarà”.\nPer la seva banda, la periodista Laura Mor ha presentat 'Església confi(N)ada', documental que ha dirigit i que presenta una bona mostra de l'activitat, sovint discreta o poc coneguda, que fan les diverses realitats eclesials i cristianes, des de la vida de fe de les famílies fins a les entitats d'ajuda, passant pel servei espiritual i litúrgic. “Recull el que ha viscut l’Església a Catalunya durant la pandèmia, una mostra de moltíssimes accions al territori, el d’una Església que ha desplegat el seu enginy i no s’ha desentès dels altres i els ha fet costat en moments d’incertesa i patiment”. En aquesta línia ha dit que “els cristians no s’han quedat tancats i confinats a casa, sinó que ha demanat que no es tingui por”. La directora del documental ha dit que “el confinament i l’aturada general han forçat a formular preguntes i mirar endins, en un moment en què la comunitat cristiana, després que s’hagin anul·lat projectes i s’han modificat rutines, ha fet un exercici de destriar el més essencial del seu servei”. Ha afegit que “quedar-se a casa ha portat sovint a una pregària més intensa, però sobretot a alleugerir el patiment dels altres”.\nLaura Mor ha explicat que “els cristians, durant la pandèmia, han mostrat que aquesta condició vol dir fer costat als qui pateixen, cosa que s’ha fet amb els presos, amb persones sense llar, amb els malalts i els seus familiars i amb infants i joves que requerien orientació i serenor en moments de confusió”. La periodista ha conclòs que “la pandèmia, amb el tancament de les esglésies, podia haver disgregat la comunitat cristiana, però paradoxalment l’ha enfortida, i el sentiment de pertinença a un projecte molt més gran s’ha reforçat”. En un altre moment, ha assegurat que “una comunitat que col·labora i coopera es més forta que una que disgrega o divideix”.\nLaura Mor ha dit “el problema és quan els creients es dediquen a clavar-se cops de colze, cosa que passa i és molt trist, però també es poden posar els talents al servei dels altres, sent generosos i col·laborant, i així s’arriba molt més lluny i es fan més felices les persones, la qual cosa dona molt més fruit”. El documental es pot recuperar des del web www.animaset.cat. “El documental pot servir per parlar, en cinefòrums o debats, per parlar de quin ha de ser el paper de l’Església avui, davant l’emergència sanitària i climàtica, denunciant les injustícies que permeten la marginació de molts col·lectius”.\nAquesta edició del programa ‘El Mirall’ ha començat amb una reflexió sobre la valoració que Càritas Catalunya ha fet del nou Ingrés Mínim Vital. Després de la taula de testimonis, el franciscà i periodista Luis-Esteban Larra ens ha explicat la història setmanal a 'La vida possible', aquesta vegada centrada en el nou vocabulari de la pandèmia. Hem compartit, ja en els instants finals, la cançó 'El Espíritu Santo y los deseos del corazón', de la Hermana Glenda i estrenada coincidint amb la recent festa de Pentecosta. La cantautora xilena ha posat música al salm 130, que ens condueix a confiar en el Senyor, com un nen a la falda de la mare: https://youtu.be/87-MQTq_Bm8. Un breu apunt d'actualitat sobre la imminent celebració del Corpus Christi, Dia de la Caritat, ha completat aquesta edició del programa, com sempre a COPE Catalunya (783 d’Ona Mitja).


> GASTRONOMIA>Eat & Run\nUn llibre per a esportistes i gent activa. La solució ideal per a tots aquells que vulguin trobar un reforç nutritiu de millor qualitat que les barretes energètiques industrials.\nLes persones actives i els esportistes trobaran en aquest llibre una nova relació amb els aperitius energètics: alternatives perfectes per prescindir d'aquells productes industrials replets d'additius, colorants i conservants artificials.\nLa dietista i assessora nutricional Olga Brunner presenta receptes sanes i delicioses que proporcionen energia duradora: barretes, crackers, batuts i refrescs isotònics elaborats amb ingredients naturals i curulls de vitamines, proteïnes, greixos saludables i antioxidants... Tot acompanyat d'informació pràctica i molts consells per aprofitar al màxim els seus beneficis.\nL'alimentació conscient ajudarà a recuperar líquids i nutrients, millorar la recuperació entre esforços i mantenir en tot moment el millor equilibri energètic possible. Descobreix les millors solucions bioenergètiques per menjar-te el món sense menjar porqueries!\nOlga Brunner (Girona, 1978) ha estat presidenta i professora d'ADITEC (Associació de tècnics dietistes de Catalunya) entre 2009 i 2015. Imparteix cursos de dietètica, entre altres centres, a Garbí, de l'Escola Universitària de la Salut i l'Esport (EUSES) de Girona. Ha presentat gran nombre de ponències a fires i esdeveniments relacionats amb la dietètica i l'educació per la salut. Amb Comanegra també ha publicat Potitos bio.\nActualment té la seva pròpia empresa d'assessoria nutricional, Qisana, especialitzada en l'alimentació ecològica i natural.\nRessenya dels llibres de la col·lecció 'Alimentación consciente' — Evacuinera, 05/01/2017\nBarretes per a les defenses intestinals, una recepta del llibre 'Eat & Run' — ARA, 22/08/2016\nBatut d'espirulina, una recepta del llibre 'Eat & Run' — ARA, 26/07/2016\n«No és el mateix alimentar-se que nodrir-se» — Ets el que menges, 18/07/2016\nAltres fotografies de Tamara López Seoane


Dia 2. 15.03.2020 / Penediment de la broma i la ignorància\nContinuo en estat de xoc. Ja fa dies que em desperto amb la mateixa sensació. El poc que dormo, ho dormo plàcidament. Quan obro els ulls, durant dos o tres segons no tinc consciència que visc o vivim en un malson de classe mitja –a Síria porten nou anys de guerra ininterrompuda i sense que s’hi vegi el final i l’Afganistan o Lesbos són el forat del cul del món occidental. Però després, sí; després m’assalta un cert neguit. I m’aboco decidit al telèfon en busca de notícies. Què hi busco? La confirmació de la catàstrofe o el miracle que esperen a Osca? No ho sé, realment.\nVivim –o visc– en una sèrie de Netflix, en som els protagonistes, secundaris si voleu, i per tant, no puc deixar de mirar capítol rere capítol, perquè vull saber com acaba i si ens en sortim o no.\nFa només deu dies, encara no havia pres exactes mesures del tsunami (no pas el democràtic) que s’acostava. Fins i tot feia broma a Twitter utilitzant alguns fotogrames de la pel·lícula Charade sobre la paranoia del virus.\nSóc culpable, per tant, i responsable, també, de tanta inconsciència? Probablement sí, però no vull fustigar-me massa.\nEl 12 de febrer, Joan Guix, secretari de Salut Pública, deia sobre l’epidèmia al programa de Mònica Terribas: “La por és lliure, però per motius de salut pública, el Mobile no s’hauria de suspendre en el moment actual”. A l’ARA, a l’Antoni Bassas, el 6 de març li deia: “Donar-se la mà no és un problema. La grip convencional ens preocupa molt més que el coronavirus.” L’afirmació el pot perseguir fins al darrer dia de la seva existència. Però imagino que l'home estava tan a la inòpia com la resta de mortals. El 12 de març, la consellera Vergés deia al 324cat: “No hi ha confinament dels nens a casa. Poden sortir i anar al parc però prenent precaucions, sobretot d’higiene de mans. Un escenari com el d’Itàlia és poc factible a Catalunya.”\nDes de Miravet, amb l’amic Carlos Obeso, l’Ombusdman d’ESADE, em creu missatges de whats app que em fan pensar en tot plegat i en el que comentava ahir, sobre la brutal patacada econòmica que s’acosta. En el darrer text, que m’acaba d’entrar, just mentre escric aquestes línies, em diu: “Lo curioso es que no parece que sea una plaga muy mortífera, como el ébola, por ejemplo, o la peste negra (estamos mejor alimentados). La mujer de [Pedro] Sánchez dicen que está infectada pero nadie piensa que se vaya a morir. Pero es una plaga que se extiende por todo el mundo, no sabemos cómo evolucionará y está en los medios. Hipótesis: si las noticias no salieran en los medios, ¿estaríamos en una pandemia? Ni idea.”\nEstaríem, probablement, en una situació d’alerta sanitària, d’acord amb tots els epidemiòlegs, metges, especialistes en models matemàtics, i no guanyaríem gaire, com a societat, amagant allò que no ens fa gràcia o que ens fa por. Els diaris, els mitjans en general, hem d’explicar què passa, encara que el que passi sigui confús. El periodista i corresponsal de guerra de CBS Edward R, Murrow, famós per les cròniques des d’Europa durant la Segona Guerra Mundial, acostumava a dir-ho així: “Qualsevol que no estigui confós, realment no entén la situació.” Jo també. I el Carlos Obeso.\nCom que m’agrada veure la vida a través dels llibres o del cine, més que no pas del periodisme, en moments puntuals no puc deixar de mirar aquesta nova realitat amb els ulls del meu admirat Alfred Hitchcock. Copso l’entorn més fàcilment. I l’escena del carrusel de Strangers on a train crec que val com a metàfora de la situació actual. De sobte, per un infortunat incident, o una imprudència policial, l’atracció –el món– s’accelera fins a agafar una velocitat de vertigen. Quan s’atura, tot s’enfonsa.\nO fem alguna cosa, doncs, o quan passi l’epidèmia i torni a sortir el sol, haurem de fer front a danys infinitament molt més greus.


Castell de Marmellar – El Montmell / Baix Penedès | Catalunya Medieval\nCastell de Marmellar – El Montmell / Baix Penedès\nAccedint al castell.\nL'absis de l'església de Sant Miquel Arcàngel, forma una torre de la muralla del castell.\nVegi's l'amplada de la paret comparada amb la llargada del bastó.\nEsglésia de Sant Miquel Arcàngel del castell de Marmellar:\nEntorn d'aquest castell.\nSituació: A la urbanització Castell de Marmellar, del municipi de El Montmell (Baix Penedès) – Tarragona.\nEstat: Malmès. Lliurament accessible. Al costat hi ha l’església de Sant Miquel del castell de Marmellar.\nAltres noms: Els castellots.\nAccés - Visitat el 30/05/2007:\nDiferents itineraris segons procedència del viatger. L'itinerari que hem seguit nosaltres, és el següent:\nProcedents de Vilafranca, després de travessar Sant Martí de Sarroca, de seguida arribarem a Torrelles de Foix.\nAbans d'entrar al poble, hi ha una zona industrial.\nA l'esquerra es veu una nau amb un cartell: “Materials Torrents”, i a continuació, al costat, una altra nau amb un rètol que diu “Sisa”. Entre aquestes dues edificacions hi ha un carrer. Per aquí, deixem la carretera per on hem arribat i seguim.\nAl cap de poc, el carrer es transforma en una carretereta, estreta i molt poc concorreguda que a la fi, ens durà a la urbanització Castell de Marmellar. Un parell de cartells, ens han guiat fins arribar al castell.\nSituació del lloc on hem aparcat, als peus del castell: N 41 21 35 E 01 33 03\nTot seguit, a peu, per un costerut però curt camí, hem arribat a tocar les pedres d’aquesta edificació.\nDesprés, ja a casa, estudiant el recorregut realitzat a través de Google Maps, veiem que podem donar una referència: 41 21 38.13 01 33 13.38 que ens situarà, dins la urbanització, al darrer carrer d'aquesta, i que ens abocarà al camí del castell.\nEn quan al tram final del recorregut, tot i que nosaltres hi hem accedit amb un vehicle de turisme, caldrà que cadascú valori la conveniència de fer el mateix.\nLocalització: N 41 21 31.4 E 01 33 04.5 – Altitud: 406 m.\nUn altre exemple d'edificació de les mateixes característiques, podria ser el castell de Mediona, al terme municipal de Mediona, a l'Alt Penedès.\nDe la pàgina web de l'Ajuntament del Montmell, ens complau extreure la següent informació - (Maig 2007).\n“ Castell de Marmellar\nEls erudits Josep Puig i Cadafalch, Antoni de Falguera i Josep Goday i Casals, en un treball magnífic que feren l'any 1907 i que titularen "L'arquitectura romànica a Catalunya", van triar el castell de Marmellar com a paradigma de castell romànic.\nQuant al castell deixaren escrit: "La disposició del castell romànic es veu clarament al castell de Marmellar.\nUn turó espadat que aïlla un revolt d'una riera sosté la primitiva fortificació.\nLes cingleres el rodegen pel nord i oest, un tall que sembla fet per mà de l'home el separa del restant de la serra.\nTot ell estava rodejat de murs fets de tàpia sobre un basament de pedra.\nA dintre s'hi aixecava l’església i el lloc d'habitació, el donjon francès. La porta era al costat est.\nLa precedeixen dos recintes fortificats per murs emmerletats que semblen més moderns."\nReferent a l’església, diuen que l'absis forma com una torre de la muralla i que l'interior està decorat amb "barbes pintures".\nTambé diuen que, per fer la melassa, empraren un encanyissat en comptes de fer servir posts.\nAquest interessant conjunt, que la gent anomena els Castellots fou aixecat segurament al segle XI.\nL'esment més antic que es coneix del Castell de Marmellar és de l'any 1401.\nUna curiositat d'aquest castell és la seva situació. Malgrat estar situat al pollegó que rodeja la riera, queda molt enclotat.\nLa roca Ceguer, el puig de Maria i les Roques Altes envolten el castell i s'alcen gairebé 200 metres més.\nPer aquest motiu es varen bastir diversos edificis fortificats i torres: Cal Roca Vidal, la torre de l'Esquerrà, Cal Pigot, Cal Jan Pau.\nAquestes construccions estan o estaven més enlairades i podien comunicar-se amb el recinte del castell.\nL'església de Sant Miquel Arcàngel del castell de Marmellar fou la parròquia de la contrada fins a l'any 1377.\nActualment les rústegues pintures que hi havia a l’església estan exposades al Museu d'Art de Catalunya.\nLa vellíssima pica baptismal de l’església de Sant Miquel de Marmellar és ara dins l’església de Sant Jaume dels Domenys.”\nEsglésia de Sant Miquel del castell de Marmellar\nPublicat el 12 Juny 2012 per Ricard\tdins de Baix Penedès amb l`etiqueta Bé Cultural d'Interès Nacional, Castells, Catalunya, Edificació segle XII, Tarragona .


MS METALSYSTEM SL – Molls de càrrega: altres solucions\nMolls de càrrega: altres solucions\nAltres solucions en molls de càrrega\nMoll de càrrega instal·lat en xassís metàl·lic. Permet instal·lar un moll de càrrega sense necessitat de fer obra civil.\nSuport per a quadre de rampa o plataforma de moll de càrrega.\nMoll de càrrega des de cota zero. Permet la càrrega mitjançant una rampa hidràulica en una zona on no hi ha desnivell.\nPassarel.les d’alumini. Moll de càrrega d’accionament manual amb desplaçament sobre rail\nMés informació a: Molls de càrrega , rampa hidràulica , rampa retràctil , taula elevadora en moll de càrrega , abric flexible de moll de càrrega , abric inflable de moll de càrrega , portes seccionals de moll de càrrega, accesoris de moll de càrrega\nTaula elevadora en moll de càrrega\nAbric flexible de moll de càrrega\nPortes seccionals de moll de càrrega\nMolls de càrrega: accessoris


Detenen un home a qui es relaciona amb onze robatoris en domicilis del Moianès - Regió7 :: El Diari de la Catalunya Central\nDetenen un home a qui es relaciona amb onze robatoris en domicilis del Moianès\nEls Mossos d'Esquadra han detingut un home de 52 anys, de nacionalitat marroquina i veí de Cardedeu (Vallès Oriental), com a presumpte autor d'onze delictes de robatori amb força a interior de domicili i un delicte contra la salut pública.\nEls fets es remunten a la tarda del 14 de febrer, quan un mosso que estava fora de servei va alertar que acabava de veure dos homes al carrer del Call Fondo de Castell-terçol que observaven les cases amb una actitud de vigilància. Dues patrulles van desplaçar-se al lloc i van veure com un dels sospitosos pujava a un vehicle i iniciava la marxa. Els agents van aturar-lo al carrer Granera i van identificar-lo. Dins el cotxe hi havia uns guants, un tornavís, unes arracades i una targeta d'un centre comercial a nom d'una dona. Posteriorment van constatar que la targeta constava com a sostreta l'1 de gener en un robatori amb força. Mentre feien gestions d'identificació, es va rebre l'avís que havien entrat a robar en una casa pròxima d'on inicialment els dos homes havien estacionat el vehicle. Davant les evidències, els mossos van detenir l'home i van iniciar la recerca de l'altre individu que l'acompanyava.\nL'endemà, els investigadors van dur a terme una entrada i perquisició al domicili de Cardedeu on residia el detingut. Durant l'escorcoll van trobar joies, rellotges, ulleres de sol, càmeres de fotos, entre altres coses de dubtosa procedència. També van localitzar 15 grams de cocaïna, una bossa amb substància per adulterar la droga i una bàscula de precisió.\nFins ara, les indagacions policials han permès trobar indicis que relacionen el detingut amb 9 robatoris amb força. Tots ells comesos entre el 23 de gener i el 14 de febrer a Castellterçol, Castellcir i Sant Quirze Safaja.\nLa investigació continua oberta i centrada a comprovar si el detingut pot estar implicat en altres fets delictius. Tampoc es descarten noves detencions.


jortilles-cat | EDA\nEDA per Administracions Publiques\nLa solució analítica més fàcil d'utilitzar per a tot tipus d'usuaris.\nProva la nostra demo pública\nHo ho vull tenir\nAccedeixi a la seva informació de forma fàcil i senzilla\nEDA és la solució analítica més fàcil de fer servir:\n0 coneixement tècnic requerit.\n100% Informació descriptiva.\nPosada en marxa en 10 minuts.\nVisualitza les teves dades de forma senzilla.\nAutomatitza la publicació d’informació.\nAmb EDA podràs:\nAccedir al teu informació de forma\nReduir costos perquè:\nÉs Open Source.\nAccelera el procés de publicació de la informació.\nDóna autonomia als usuaris de negoci.\nIncorporar fàcilment noves fonts de dades.\nAccés web. Des de qualsevol dispositiu, des de qualsevol lloc\nDiferents nivells de seguretat, informació pública, compartida i privada.\nAutomatització per al departament d’IT.\nCom funciona EDA\nEDA és una aplicació web . Et pots connectar des de qualsevol navegador. No necessites instal·lar res.\n1. Connecta la teva base de dades.\n2. Revisa el model de dades.\nVols veure-ho en acció?\nVisita la nostra demo i comprova per tu mateix!\nRealitzar informes atractius de forma senzilla:\nArrossegant i deixant anar camps.\nAmb gràfics atractius.\nAmb taules i taules creuades.\nIntegrant mapes. KPIs i alertes\nGenerar models de dades de forma automàtica:\nSimplement configurant la connexió a la base de dades.\nAmb les principals bases de dades de l’mercat.\nConsultant el teu datawarehouse o directament el transaccional.\nCreant vistes lògiques.\nCarregant dades des d’un CSV.\nGestionar la seguretat de les seves dades\nEDA no porta les dades enlloc. Tan sols llança consultes.\nDefinir seguretat a nivell de dada.\nCompartir informes amb altres usuaris.\nDefinir informes privats, compartits o totalment públics\nGestionar la seguretat internament o mitjançant la seva Active Directory\nCom tenir EDA\nPots tenir EDA com un servei pagant una quota mensual i deixant que Jortilles s’encarregui de tot.\nTria la modalitat que millor s’ajusti a les teves necessitats:\nHasta 200 accesos al mes\nBases de datos remotas ilimitadas\nBase de datos local de 25 MB\nHasta 1.000 accesos al mes\nBase de datos local de 1GB\nSoporte directo con Jortilles\nBase de datos local de 5 GB\nBase de datos local de 10 GB\nModalitat “pel meu compte”:\nSi vols tenir EDA pel teu compte la forma més senzilla és amb Docker: docker run -p 80:80 jortilles / edats: latest L’usuari per defecte és: eda@jortilles.com El password per defecte és: default\nDes del codi:\nEDA és Open Source i el codi està disponible a GitHub .\nAmb suport dels creadors:\nSi vols tenir EDA en els teus servidors, però vols suport dels creadors. Tenim paquets de suport per ajudar-te amb la teva instal·lació local:\n40 horas de soporte a consumir durante un año\n100 horas de soporte a consumir durante un año\n250 horas de soporte a consumir durante un año\nAlguns dels clients que confien en EDA:


Es publiquen els finalistes als Premis Carles Rahola de Comunicació Local - SIESTV\n16 febr. 2017 Es publiquen els finalistes als Premis Carles Rahola de Comunicació Local\nLa vuitena edició dels Premis ha fregat el centenar de treballs presentats\nRedacció.- Dels 94 treballs presentats per 146 autors que optaven a les set categories dels VIII Premis Carles Rahola de Comunicació Local, ja se saben els finalistes. La vuitena edició dels Premis Carles Rahola de Comunicació Local ha fregat el centenar de treballs presentats. Fins a 146 participants —molts dels quals, en equip— han aportat un total de 94 treballs a les set categories dels Carles Rahola. Això suposa un increment espectacular respecte a l’edició anterior, que va incloure 71 treballs presentats per 73 autors. En aquest sentit, cal destacar l’augment de les propostes presentades en equip, que són especialment remarcables en les categories dedicades a la informació digital i a la ràdio (amb una proporció de quatre participants per a cada treball).\nFinalistes dels VIII Premis Carles Rahola de Comunicació Local\nEn la categoria de millor projecte sobre comunicació periodística, el jurat ha nomenat finalistes:\n#Gavarres365, una proposta de Marc Sureda, Elena Trullàs, Jordi Ribot i Joan Castro, per l’ambició a l’hora de voler mostrar la realitat d’un territori com el de les Gavarres, de manera dinàmica i amb visió de futur,\ni La Tornada, de Pau Planas i Rocío Rodríguez, per la interessant aposta cultural que combina amb criteri paisatge i música.\nDavid Garcia, Robert Pla, Juan Jesús Aznar, Lluís Ribera, Joan Manuel Soldevilla i Josep Maria Dacosta, per Camins de l’aire, publicat a la Revista de Girona, per la informació exhaustiva i ben documentada i el bon tractament formal;\nPau Casacuberta i Toni Ferragut, pel reportatge L’assassinat exemplar de la bugadera Salvadora Catà Ventura, publicat a Ariet.cat, per ser un bon treball d’investigació històrica, ben documentat, i amb el valor afegit de les fotografies,\ni Pau Subirós, pels reportatges Trenta-cinc anys de l’Operació Neteja; Primera nit de vaga dels treballadors d’Ecoserveis i On són el vuit milions del Patrimoni SòL’ publicats a La Fissura, per una narrativa consistent, ben presentada, documentada i punyent.\nCarles Baldellou, pel programa Tot és un joc, de FeM Girona, per fer un molt bon espai d’esports de proximitat,\ni Carme Martínez, pel treball 50 anys de cantades a Calella, emès a SER Catalunya, per la bona informació, documentació, realització i recuperació de fons sonors històrics.\nDavid Gimbernat i Pere Solés, per Feliç mil aniversari, documental emès a TV3 sobre el convent de Sant Daniel, per la seva narrativa efectiva i perquè divulga una realitat a la qual no és fàcil accedir,\ni l’equip de Latituds de Televisió de Catalunya, per Teixint cohesió social a Salt, un documental elaborat per Josep Nogueroles i emès al canal 33 que mostra una realitat contrastada que qüestiona els estereotips de la vila de Salt.\nJoan Castro, per la sèrie de fotos Tancant l’hotel, perquè descriu molt bé la situació dels conflictes del turisme mal portat;\nMartí Dacosta, per la sèrie El Retrovisor, per crear una escenografia molt bona per a la sèrie d’entrevistes publicades al setmanari L’Empordà,\ni Jordi Ribot, per la fotografia Un membre de l’ADF al foc de Blanes, una imatge informativa d’impacte, que transmet bé el dramatisme del moment.\nDaniel Genís i quinze persones més, per El Biblionauta, un web amb una vocació visual forta, que treballa amb encert l’àmbit literari i utilitza tots els recursos digitals;\nPau Planas i Rocío Rodríguez, per La Tornada, per la tasca dinamitzadora del sector musical, que dóna veu a nous projectes, i per la innovació com a revista digital,\ni Emma Quesada, per La fissura, per les propostes alternatives d’informació i el seu punt de vista crític i fiscalitzador.\nPere Carreras, pel butlletí municipal mensual #Guíxols, de l’Ajuntament de Sant Feliu de Guíxols, per la presentació eficaç dels continguts,\ni Iglésies Associats, per la «Comunicació del Centenari Carles Fontserè 1916-2016», del Departament de Cultura de la Generalitat de Catalunya i coordinada pels Serveis Territorials de Cultura a Girona, per dur a terme un projecte d’èxit que ofereix una completa informació i documentació de l’Any Fontserè.\nEl nom dels guanyadors, i també dels membres del jurat, es farà públic durant l’acte de lliurament dels Premis Carles Rahola de Comunicació Local, que tindrà lloc el dijous 23 de febrer, a les 8 del vespre, a l’Auditori de Girona.


Crida del Banc de Sang per aconseguir 10.000 donacions en vuit dies | betevé\nEn marxa la Marató de Donants de Sang 2020 per augmentar les reserves després de Nadal\nMarta Font Marsal | divendres, 17 de gener del 2020, a les 21.15\nLa campanya de donació de sang més ambiciosa de l’any ha acabat amb prop de 9.000 bosses de sang recollides, després d’un Nadal en què les reserves han baixat un 25 %. El Banc de Sang i Teixits ha posat en marxa la Marató de Donants, amb la meta de recollir, durant vuit dies, 10.000 bosses de sang.\nOn donar sang a Barcelona?: t’expliquem com fer-ho\nLes donacions s’han fet als principals centres hospitalaris catalans, tot i que també s’han pogut gestionar les donacions a través del web Maratodonants.cat o de WhatsApp al número 677 071 756, que s’ha activat per primera vegada.\nEl nombre de donacions, estable des del 2014\nLa xifra de nous donants de sang a Catalunya s’ha estabilitzat en els últims anys. Segons dades recents, des del 2014 unes 35.000 persones s’han acostat cada any a un hospital o un punt mòbil per donar sang. A la ciutat hi ha tres localitzacions on es poden fer donacions durant tot l’any: els hospitals Clínic, de la Santa Creu i Sant Pau i el Vall d’Hebron.\nUns 35.000 donants de sang a Catalunya cada any\nUn dels casos de salut més coneguts, i que va resultar exitós gràcies a l’ús de sang provinent de donacions, va ser el de l’Audrey. Una dona que després de patir una hipotèrmia que li va provocar una aturada cardíaca de més de sis hores, va recuperar-se sense cap seqüela. Una mostra més de com d’important és fer donacions de sang, ja que al marge dels grups sanguinis més coneguts, n’hi ha d’altres més rars o minoritaris que també necessiten entrar al circuit de les donacions.


L’estatut convergent que no va ser – L'Opinió Socialdemòcrata\nEscrit el Octubre 1, 2018 Octubre 1, 2018 per Pau Miserachs\nLa història del nacionalisme català, fins el moment de la Declaració parlamentària d’Independència, queda limitada al desplegament autonòmic de la Generalitat a partir de 1980 amb les dificultats que se li van presentar. La conflictivitat entre Estat i Generalitat es va tornar en permanent. La situació s’ha agreujat amb la negativa de l’Estat a no impedir la celebració a Catalunya d’un referèndum d’autodeterminació.\nAlgú creia al PSOE, fa anys, que es podria federar Espanya sense necessitat de fer una reforma constitucional. Es tractava de reconèixer el fet plurinacional de l’Estat davant el criteri uniformador sota un règim autonòmic amb poques competències polítiques.\nEl 2002 ERC proposava la reforma de l’Estatut i CDC s’hi va apuntar de cara a la següent legislatura, buscant un ampli consens que va aprofitar finalment Pasqual Maragall per presentar el seu projecte que fou mutilat per el Congrés dels Diputats i el Tribunal Constitucional, amb menyspreu del resultat del referèndum que el va aprovar.\nEl nacionalisme espanyol sempre ha sigut d’assimilació, però gairebé beatificat com de nova planta gràcies a la Constitució de 1978. La imatge uniforme d’Espanya és la que van vendre als espanyols Felipe Gonzalez i José María Aznar, negant la realitat històrica de Catalunya nació. A Catalunya en canvi li prometien de tot i que la escanyaven en la inversió pública.\nL’Estat no ha volgut admetre la nova doctrina del dret a l’autodeterminació admesa per Europa, que Alemanya va imposar d’alguna manera per afavorir el divorci entre Chequia i Eslovaquia, quan encara es considerava la autodeterminació com quelcom extra europeu. El veto espanyol sempre ha estat present i Kosovo segueix sense ser reconegut per Espanya. Estats uniformes ja li anava bé a l’Estat espanyol. La independència de tercers contaminava Catalunya.\nEl significat de la sobirania no és el que Espanya predica constantment i ja no és un argument vàlid políticament per impedir a Catalunya obtenir el grau de sobirania nacional que necessita per disposar d’un autogovern efectiu. Catalunya ha dit sempre que són els pobles, no els vells aparells estatals els més interessats en construir una Europa que sobreviu en la indecisió i la ineficàcia davant la pressió dels Estats Units i les economies dels països emergents, la Federació Russa i l’àrea asiàtica.\nEl 3 d’abril de 2003, la Federació de partits de Convergència i Unió va presentar al Parlament un projecte titulat “Bases per un nou Estatut nacional de Catalunya”. La presentació d’aquest document va passar pràcticament inadvertida. Eren els temps de la invasió de l’Iraq i l’atenció política ciutadana estava distreta.\nAquest nou Estatut que no va prosperar finalment es proposava convertir Catalunya en nació sobirana. Artur Mas a través de la proposta no renunciava al dret a l’autodeterminació. Clarament era la ruptura de la noció constitucional de nació espanyola.\nEs tractava d’un projecte de país, partint d’un model propi de convivència i de pau, progrés i benestar. Es volia una Catalunya sense límits. Es tractava d’un “Estatut nacional” que es volia fer dins de la tradició del pacte i l’enteniment. Es defensava el futur de la existència de Catalunya.\nL’autogovern sempre ha sigut la expressió de la identitat nacional i col·lectiva de Catalunya, però el mal anomenat pacte constitucional no ha permès aprofitar totes les potencialitats de Catalunya que CiU es creia seria possible a principis del segle XXI.\nEra la proposta d’un nou pacte per l’autogovern de Catalunya i el reconeixement i actualització dels drets històrics amb una proposta de quasi constitució catalana. Però els redactors no van veure que la Constitució espanyola no reconeix drets històrics a Catalunya al no ser-li d’aplicació la disposició addicional primera. Malgrat el text de l’article 2, Catalunya no és considerada de manera expressa nacionalitat històrica en la Constitució. Ara resulta que no som més que una regió espanyola.\nSi el redactat fou un error i Catalunya va quedar exclosa per distracció dels redactors, és una qüestió que passa a la història, però el resultat és que la literalitat de l’article exclou Catalunya com a fet nacional amb drets històrics anteriors a la Constitució. La Constitució ve de desenvolupament de la llei anterior, no de democràcia a democràcia doncs.\nCatalunya esperançada i crèdula, no ho va veure a l’hora de votar la Constitució per sortir de la dictadura, sense pensar que els demòcrates no es fan per llei ni per conversió espontània. Però l’Estat es declarava oficialment democràtic i sotmès a l’estat social de dret. El paper homologava Espanya dins el Consell d’Europa i obria les portes de la Comunitat Europea.\nLa manca d’aquest reconeixement del poble català volia dir que no quedaven derogats amb la Constitució els Decrets borbònics de Nova Planta de 1716. Sembla ser a més que cap diputat català va discutir ni posar dubtes al Congrés dels Diputats sobre l’esmentada disposició addicional primera que no reconeixia la nacionalitat catalana. La Sentència del TC 76/1988, de 26 abril 1988 limitava l’aplicació de la dita disposició addicional als territoris del País Basc. Confirmant l’exclusió de Catalunya als drets històrics. La situació avui és la mateixa.\nCosta d’entendre que la potent CiU, l’anomenada minoria catalana no va ser capaç d’imposar al text constitucional una disposició addicional per obtenir amplies competències com va fer Navarra i superar la frustració de la manca de l’autogovern ampli necessari.\nPerò el sectarisme espanyolista, centralitzador, partidari de la involució aplicada per el Partit Popular al poder, i poc respectuós amb la llengua i la cultura catalana, va trencar el consens i el diàleg com a fonaments de la concòrdia. Es va armar per combatre l’Estatut proposat posteriorment al convergent, per el President Pasqual Maragall que intentava donar vida a un federalisme asimètric.\nL’Estatut de 2006, proposta Maragall, considerat incongruent, va seguir el camí dels talls a cop d’estisores a les Corts espanyoles i desprès al Tribunal Constitucional. El mateix PSOE destruïa la possibilitat de federar Espanya. La Declaració de Granada fou lletra morta.\nCatalunya tampoc era reconeguda com a nació en ple segle XXI frustrant les aspiracions catalanes, mentre apareixia en l’escenari polític un partit entossudit en dir que la llengua catalana és una barrera i s’ha de castellanitzar Catalunya, eliminant la llengua catalana.\nEs considerava en els cercles polítics de Madrid que la proposta Maragall era un escac a la Constitució, que trencava el consens amb el que es va redactar el títol preliminar de la Constitució. El concepte de nació de nacions no va prosperar. Però el problema català quedava sense resoldre. De bell antuvi se sabia que l’Estatut d’Autonomia era un instrument temporal. Desprès del 14 N 2014 no és va voler obrir la possibilitat de pacte i entesa entre Espanya i Catalunya. Les amenaces segueixen. No ha d’estranyar gens la situació actual.\n← 1 d’Octubre 2017. Seguim!\nPutas urnas →


Un estiu ple de crisis internacionals - Cat Diàleg - Diari Digital català\nFocusMónZPortada IzquierdaZResto 5 julio, 2016 Joan Prats i Amorós 0\nInici » Historic » Un estiu ple de crisis internacionals\nCom cada mes, el think tank International Crisis Group ha publicat el seu resum i perspectives pels propers 30 dies de totes les situacions al món que es poden considerar amenaces a la pau i seguretat internacionals.\nEn l’edició de l’1 de juliol, el Grup destaca que l’ordre internacional segueix posant-se cada cop més a prova: “a més de desplaçaments massius i de l’expansió del terrorisme transnacional”, afirma, “la decisiva votació del 23 de juny al Regne Unit a favor de sortir de la Unió Europea ha obert un nou front a la ja present incertesa política i econòmica internacional”.\nLa UE, cada cop més part del problema que de la solució\nSegons Jean-Marie Guéhenno, president del International Crisis Group, “la crisi del Brexit incrementa el risc d’una UE cada cop més consumida per les seves crisis internes mentre que el que el món necessita és una UE implicada a escala global”.\nI és que tot i que la UE ja fa temps que està fóra de joc com actor internacional, Europa s’ha convertit en el darrer any en un problema en sí mateixa més que no pas en soci en qui recolzar-se per buscar solucions. Incapaç de gestionar la denominada “crisi dels refugiats”, ha subvencionat a un govern, el turc, que té intencions oposades no sols als valors sinó als interessos polítics dels Estats Membre de la UE (immigració, qüestió kurda i guerra a Siria). D’altra banda, el resultat del referèndum britànic no ha fet més que obrir un altre front –de moment podem dir que intern- per a la Unió.\nEl que això significa és que la UE posarà encara menys atenció als greus problemes de seguretat que pateix el món, a pesar de que molts d’ells l’afecten directament.\nA l’Àfrica subsahariana, el Grup destaca el deteriorament de la situació a Sudan del Sud. Com informava Catdialeg, a finals d’abril semblava que la sortida definitiva a la guerra civil de l’Estat més jove d’Àfrica era propera. No obstant, totes les esperances es veieren ràpidament frustrades després de que els rebels “demanessin” de forma violenta més places en les noves forces armades nacionals. Ara per ara, sembla que els dos bàndols es preparen per tornar a entrar en guerra.\nA Nigèria, la violència al delta del Níger, un problema que s’arrossega des de la Guerra de Biafra (1967-1970), s’ha incrementat durant el mes de juny. Mentre, al nord del país, les restes de Boko Haram segueixen perpetrant atacs contra civils i les forces armades nigerianes. A més, aquest grup ha atacat també objectius als veïns Níger i Camerun, subratllant el caràcter regional d’aquesta amenaça que tampoc s’acaba mai de solucionar del tot.\nUn punt positiu a Amèrica Llatina\nEl Grup destaca, com a contrapunt a totes les males noticies, que a Colòmbia el govern i les FARC signaren uns acords de “final de conflicte” el dia 23 de juny. Segons afirma, aquests constitueixen la millor prova de que el conflicte, que va començar fa 52 anys, arriba a la seva fi. Els pactes especifiquen com les milícies deposaran les armes i es reintegraran a la vida civil. Les parts també acordaren la celebració d’un referèndum per aprovar l’acord de pau final.\nEl sud-est asiàtic conté la respiració\nTot i que l’informe del Grup no ho menciona, el proper dia 12 de juliol s’ha de publicar la decisió de la Cort Permanent d’Arbitratge sobre el cas que enfronta les Filipines amb la Xina sobre la sobirania de varies illes i roques al mar de la Xina Meridional. Mentre que previsiblement el tribunal s’inclinarà a favor de les Filipines, la Xina ha anunciat reiteradament que no reconeixerà la decisió. Així doncs, és probable que de confirmar-se la decisió, els dos actors entrin en una nova fase de conflictivitat, i els Estats Units endureixi –encara més- el seu to contra la Xina.\nImatge de portada: cascos blaus de Nacions Unides a la regió d’Abyei al Sudan. UN Photo/Tim McKulka\nBrexit16 Cort Permanent d'Arbitratge3 crisis5 FARC2 geopolítica12 Mar de la Xina Meridional14 Nacions Unides17 Sudan del Sud5 Turquia23 Unió Europea48


RetroCity Apartments at Abovyan Street Erevan Armènia - Ofertes d'hotels amb els MILLORS DESCOMPTES EN LÍNIA\nAbovyan Street 13, Apt. 3, Kentron, Erevan, Armènia, 0001 - Excel·lent ubicació - Veure al mapa\nBarri Kentron Kentron Arabkir Arabkir\nMés informació sobre RetroCity Apartments at Abovyan Street\nRetroCity Apartments at Abovyan Street, ubicat a Yerevan, Erevan, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix RetroCity Apartments at Abovyan Street asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de transport hotel/aeroport, habitació familiar, ascensor, servei de llançadora.\nGaudiu de les comoditats d'alta gama com ara aire condicionat, calefacció, balcó/terrassa, telèfon, ventilador per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de RetroCity Apartments at Abovyan Street la base perfecta per a gaudir de la seva estada a Erevan.


No hi ha res fet del referèndum - Notícies Confidencial - e-notíciesNo hi ha res fet del referèndum -\nConfidencial · 20 d'Abril de 2017. 00:00h.\nEl Govern no ha donat cap pas concret\nLa promesa del president Puigdemont sobre el referèndum posa com a límit per a la seva realització el final del mes de setembre, però la realitat és que el Govern encara no ha fet res per a la preparació de la consulta, un fet que planteja molts dubtes sobre les intencions reals de les autoritats catalanes.\nDe fet, els dirigents sobiranistes estan convençuts que el referèndum no podrà realitzar-se, i els especialistes en aquestes qüestions asseguren que la infraestructura que cal per a una consulta d'aquest tipus no pot preparar-se tècnicament des d'ara fins al final del setembre. És a dir, ja no hi ha temps.\nAquesta situació no sembla preocupar les autoritats sobiranistes. Així, David Bonvehí, del PDECat, comunicava fa dies a dirigents del seu partit, que presentaran un candidat "autonomista" a les properes eleccions catalanes. I Oriol Junqueras diu que, si el referèndum no pot celebrar-se, caldrà fer una declaració unilateral d'independència.\nPDECat, Carles Puigdemont, Referèndum, Indepèndencia, Govern, Oriol Junqueras, Eleccions, Sobiranisme, David Bonvehí


BLOG BARRI DEL PORT: El periodista Adrià Recasens rep un Premi de Reconeixement per part de l'A.V.V del Port per la tasca realitzada amb el Blog del Barri del Port\nEl periodista Adrià Recasens rep un Premi de Reconeixement per part de l'A.V.V del Port per la tasca realitzada amb el Blog del Barri del Port\namb el Premi de Reconeixement de l'A.V.V del Port\nDurant el Sopar Popular de les XXIV Festes del Barri del Port el passat dissabte, el periodista Adrià Recasens (servidor) va rebre un Premi de Reconeixement per part de José Ruiz, president de l'Associació de Veïns del Port, junt amb la tinent d'alcalde de Cultura i regidora del Barri, Carme Crespo, també present, per la tasca realitzada amb el Blog del Barri del Port.\nA l'esquerra el Premi de Reconeixement de l'A.V.V. A la dreta José Ruiz, Carme Crespo\ni Adrià Recasens desprevinguts en el moment de l'entrega durant el Sopar Popular de les Festes\nAquesta distinció va donar lloc a un agraïment posterior a sobre de l'escenari durant la cloenda de les festes.\nJosé Ruiz va destacar la feina desinteressada que s'està duent a terme amb aquesta publicació del Barri on el veïnat pot trobar tota l'actualitat i història del seu voltant.\nEl Blog del Barri del Port, que compleix ja el seu 1er Aniversari, i el seu impulsor Adrià Recasens volen mostrar gratitud per aquest Reconeixement que suposa un recolzament i ànim a seguir tirant endavant aquest projecte amb il·lusió, esforç i ganes.\nEn aquest primer any s'han publicat un total de 600 publicacions entre català i castellà amb tot tipus de notícies. Entre elles, inauguracions com les del Pas Soterrat, Jardins Vapor o la nova Chartreuse, esdeveniments com les Festes, Sortides dels Gegants, Cavalcada de Reis, problemes/queixes i denúncies socials diverses, polèmiques com la participació de la Cucafera a la Baixada de l'Àliga o el canvi de línies de bus, entre algunes de les més destacades.\nPresentant les Festes del Barri\nAquest Blog a mode de Diari-Digital ha esdevingut l'únic mitjà de comunicació propi d'un barri de Tarragona, el segon més antic després de la Part Alta.\nAmb al voltant de 9.000 visites anuals, 600 mensuals i unes 50 diàries, el Blog està present a Facebook i Twitter on s'apropa als 200 seguidors i també a Youtube amb canal de vídeos i reportatges.\nSerà concretament el pròxim 26 de Juliol quan es compleixi la data exacta d'aquest Primer Aniversari i per celebrar-ho s'ha dut a terme un ampli Sorteig de Premis durant les festes.\nLa presentació d'actes sobre l'escenari per part d'un servidor, Adrià Recasens, va amenitzar les jornades, entretenir al públic, i reformular la festa en directe com si es tractés d'un programa de televisió.


Premià de Dalt revalida el 100% de transparència — Ajuntament de Premià de Dalt\nPremià de Dalt revalida el 100% de transparència\nPremià de Dalt revalida el 100% de transparència El municipi és un dels 43 ajuntaments de Catalunya que obté la màxima qualificació. http://www.premiadedalt.cat/news/premia-de-dalt-revalida-el-100-de-transparencia http://www.premiadedalt.cat/news/premia-de-dalt-revalida-el-100-de-transparencia/@@download/image/100% TRANSPARÈNCIA.png\nEl municipi és un dels 43 ajuntaments de Catalunya que obté la màxima qualificació.\nL’Ajuntament de Premià de Dalt ha revalidat per setè any consecutiu el Segell Infoparticipa a la qualitat i transparència de la comunicació pública local amb la màxima puntuació. Aquest distintiu reconeix la qualitat i la transparència dels webs municipals, i el de Premià de Dalt ha assolit el 100% dels 52 indicadors avaluats. Només hi ha 43 municipis amb el 100% de transparència i d’aquests, 7 són del Maresme (Premià de Dalt, Alella, El Masnou, Mataró, Premià de Mar, Sant Andreu de Llavaneres i Sant Pol de Mar).\nAquest distintiu l'atorga el Grup de Recerca en Comunicació Sonora, Estratègica i Transparència de la Universitat Autònoma de Barcelona (UAB) i és el màxim reconeixement a la qualitat i a la transparència de la comunicació pública local.\nEl Segell InfoParticipa es va concebre l'any 2013 pel Laboratori de Periodisme i Comunicació per a la Ciutadania Plural de la Universitat Autònoma de Barcelona (UAB) amb l'objectiu d'incentivar les bones pràctiques en comunicació pública local. L'any 2016 es van ampliar els indicadors per adaptar-los als paràmetres de la Llei de Transparència.\nL'acte de lliurament dels Segells Infoparticipa tindrà lloc dilluns 9 de maig de 2022 a les 17 hores a la Sala d'Actes del Rectorat de la UAB. L’alcalde, Josep Triadó, i el regidor de Comunicació, Alejandro Costa, seran els encarregats de recollir el guardó que acredita el 100% de transparència de l’Ajuntament de Premià de Dalt.